IEPIRKUMA LĪGUMS (TEHNISKĀ IZPĒTE)

***(Identifikācijas Nr. JPP 2016/32)***

|  |  |
| --- | --- |
| Jēkabpilī, | 2016.gada *20.maijā* |

**Jēkabpils pilsētas pašvaldība,** reģistrācijas numurs 90000024205, adrese: Brīvības iela 120, Jēkabpils, LV-5201, tās domes priekšsēdētāja vietnieka sociālos jautājumos Jāņa Raščevska personā, kurš darbojas pamatojoties uz likumu „Par pašvaldībām” un Jēkabpils pilsētas pašvaldības nolikumu (turpmāk tekstā - **Pasūtītājs**), no vienas puses, un

**"Komunālprojekts"**, reģistrācijas Nr. 40003005372, juridiskā adrese: Rīga, Hanzas iela 16, LV-1045 , kuras vārdā pamatojoties uz 2016.gada 4.janvāra pilnvaru Nr.2 rīkojas Jēkabpils nodaļas vadītājs Zigmunds Zemzars (turpmāk tekstā - **Izpildītājs**) no otras puses, ***pamatojoties uz publiskā iepirkuma “Būvprojektēšanas darbi un autoruzraudzība objektā: “Krustpils pils C korpusa un fasādes vienkāršota atjaunošana””*** *(Identifikācijas Nr. JPP 2016/32) rezultātiem,* Izpildītāja iesniegto piedāvājumu, iepirkuma **komisijas 2016.gada 19.maija lēmumu** (sēdes protokols Nr.134), noslēdz līgumu par sekojošo:

## Definīcijas

* 1. Dienas ir kalendārās dienas.
  2. Apakšuzņēmējs ir juridiska vai fiziska persona, kas slēdz līgumu ar Izpildītāju par noteiktas Darba daļas veikšanu.
  3. Projekta vadītājs ir Pasūtītāja pārstāvis, kurš ir pilnvarots pārstāvēt Pasūtītāju: pieņemt lēmumus, dot rīkojumus un saskaņojumus šajā līgumā paredzētajos gadījumos.

## Līguma priekšmets

* 1. Pasūtītājs pasūta un apmaksā, bet Izpildītājs apņemas, atbilstoši apsekošanas uzdevumam (1.Pielikums) veikt “Krustpils pils C korpusa un fasādes vienkāršota atjaunošana Rīgas ielā 216B, Jēkabpils” (turpmāk tekstā – Objekts) tehnisko izpēti un sniegt atzinumu par būves bojājumu apjomu, kā arī atbilstību būves izmantošanas mērķim un spēkā esošajiem normatīvajiem aktiem (turpmāk tekstā – Darbs).

## Līgumcena

* 1. Par Darba veikšanu Pasūtītājs apņemas samaksāt Izpildītājam līgumcenu tādā apjomā un termiņos kā noteikts šajā līgumā.
  2. Līgumcena ir EUR 3000,00 (trīs tūkstoši *euro*). Pievienotās vērtības nodoklis 21% ir EUR 630,00 (seši simti trīsdesmit *euro*). Līgumcenas un pievienotās vērtības nodokļa kopējā summa ir EUR 3630,00 (trīs tūkstoši seši simti trīsdesmit *euro*).

## Darba izpilde un pušu sadarbība

* 1. Darbs jāveic latviešu valodā, apjomā un kārtībā, kas noteikta LBN 405-15 “Būvju tehniskā apsekošana” un apstiprināts ar Ministru kabineta 2015.gada 30.jūnija noteiktumiem Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”.
  2. Izpildītājam, lai veiktu detalizētu izpēti Objektā, atsegumu, zondāžas, skatrakumu vai urbumu izdarīšanai jāsaņem Valsts kultūras pieminekļu aizsardzības inspekcijas rakstveida atļauja. Ja Objekta apsekošanas gaitā atklājas arhitektūras detaļas ar māksliniecisku vērtību, Izpildītāja pienākums ir nekavējoties ziņot par to Valsts kultūras pieminekļu aizsardzības inspekcijai un Pasūtītājam.
  3. Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
  4. Par apstākļiem, kas var ietekmēt Darba kvalitāti, termiņus vai līgumcenu, t.sk., Līguma 4.2.apakšpunktā minētajiem apstākļiem, Izpildītājam nekavējoties, bet ne vēlāk kā 7 (septiņu) dienu laikā, no brīža kad tas uzzināja vai tam vajadzēja uzzināt, par šiem apstākļiem jābrīdina Projekta vadītājs un jāiesniedz ietekmes novērtējums.
  5. Izpildītājam nav tiesības pretendēt uz līgumcenas palielināšanu, ja Izpildītājs nav savlaicīgi paziņojis Projekta vadītājam par iepriekšējā punktā minētajiem apstākļiem.

## Izpildītāja personāls

* 1. Darba veikšanai Izpildītājs piesaista savā iepirkuma piedāvājumā minēto personālu. Personāla maiņa Izpildītājam rakstiski jāsaskaņo ar Projekta vadītāju. Piedāvātā personāla kvalifikācijai jābūt tādai pašai vai labākai kā nomaināmajam personālam.
  2. Izpildītājam ir jānomaina ikviens speciālists no Darba izpildē iesaistītā (piedāvājumā minētā vai nomainītā) personāla, ja to pieprasa Pasūtītājs un pamato ar kādu no šādiem iemesliem:
     1. atkārtota pavirša savu pienākumu pildīšana;
     2. nekompetence vai nolaidība;
     3. līgumā noteikto saistību vai pienākumu nepildīšana.
  3. Projekta vadītājs pieņem lēmumu atļaut vai atteikt darbinieku nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs līguma nodaļas noteikumiem.
  4. Izpildītājam 3 (trīs) dienu laikā pēc līguma noslēgšanas jāiesniedz atbildīgā būvspeciālista (būvprojekta vadītāja) un visu darba izpildē iesaistīto būvspeciālistu civiltiesiskās atbildības obligātās apdrošināšanas līguma kopija, kas noslēgta saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

## Apakšuzņēmēji

* 1. Izpildītājs atbild par apakšuzņēmēju darbu.
  2. Darba veikšanai Izpildītājs piesaista savā iepirkuma piedāvājumā minētos apakšuzņēmējus.
  3. Citu apakšuzņēmēju maiņu jāsaskaņo ar Pasūtītāju.

## Termiņi

* 1. Līgums stājas spēkā tā parakstīšanas brīdī un ir spēkā līdz pielīgto saistību izpildīšanai.
  2. Izpildītājs iesniedz Pasūtītājam, atbilstoši LBN 405-15 “Būvju tehniskā apsekošana”, kas apstiprināts ar Ministru kabineta 2015.gada 30.jūnija noteiktumiem Nr.337 “Noteikumi par Latvijas būvnormatīvu”, izstrādātu atzinumu vienlaikus ar Projektēšanas uzdevumam atbilstoši izstrādātu apliecinājuma karti ar grafiskiem dokumentiem, ne vēlāk kā 60 (sešdesmit) dienu laikā no Līguma stāšanās spēkā.

## Darba nodošana

* 1. Darba nodošana Pasūtītājam notiek ar Darba pieņemšanas - nodošanas aktu, kuru paraksta Puses vai to pilnvaroti pārstāvji.Par pilnvaroto personu šī punkta izpratnē atzīstamas Līguma 16.2. un 16.3.punktos minētās personas.
  2. Ja Darba pieņemšanas – nodošanas laikā Pasūtītājs konstatē tā defektus vai līdz galam neizstrādātu Darbu vai kādu tā daļu, neatbilstību Līguma un normatīvo aktu prasībām, tad Pasūtītājs par to sastāda aktu un nosaka Darba defektu novēršanas vai neizstrādāto Darba daļu vai daļas izpildes termiņus un kārtību, kuri nav ilgāki par 15 (piecpadsmit) kalendārajām dienām, skaitot no dienas, kad šajā Līguma punktā noteikto aktu parakstījis Pasūtītājs. Šajā Līguma punktā noteiktajā aktā noteiktos Darba defektus un/vai nepadarītos Darba izstrādes darbus Izpildītājs novērš ar saviem spēkiem, materiāliem un uz sava rēķina. Šajā gadījumā Izpildītājs maksā Pasūtītājam Līgumā paredzēto kavējuma naudu par Darba neizstrādāšanu Līgumā noteiktajā termiņā. Ja Izpildītājs izvairās no Darbu trūkumu un/vai defektu novēršanas, Pasūtītājam ir tiesības pašam tos novērst, pieprasot no Izpildītāja visus ar to saistītos izdevumus. Izdevumus, kas noteikti šajā līguma punktā, Pasūtītājs ietur no Izpildītājam maksājamās līguma summas.

## Maksājuma kārtība un dokumenti

* 1. Par paveikto Darbu Pasūtītājs maksā šādā kārtībā:
  2. Pasūtītājs samaksā Izpildītājam avansu ne vairāk kā 20% (divdesmit procenti) apmērā no Līguma summas.
  3. Darbu galīgā apmaksa tiks veikta 30 (trīsdesmit) dienu laikā, pēc visu Līgumā minēto prasību izpildes, pieņemšanas – nodošanas akta parakstīšanas līguma 8.punktā noteiktajā kārtībā, un rēķina iesniegšanas.
  4. Visus maksājumus veic ar pārskaitījumu 30 (trīsdesmit) dienu laikā no brīža, kad Projekta vadītājs ir saņēmis pareizi sagatavotus samaksas dokumentus. Samaksu par Darbu izpildi Pasūtītājs pārskaita uz Izpildītāja norādītu kontu.
  5. Līgumsodu un zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.

## Darba kvalitāte un līgumsods

* 1. Darba sagatavošanas, būvprojekta ekspertīzes un būvniecības laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina Pasūtītāja noteiktajā termiņā. Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no līguma 10.4.punktā noteiktā līgumsoda.
  2. Izpildītājam jāsedz to būvdarbu izmaksas, kas nebūtu jāveic, ja būvprojekta kļūdas būtu Pasūtītāja noteiktajā termiņā izlabotas, bet kopā ne vairāk kā 10 (desmit) % apmērā no šajā līgumā noteiktās kopējās summas. Izpildītājam jāsedz tādu defektu labošanas izmaksas, kas radušies būves garantijas laikā projekta kļūdu dēļ.
  3. Ja Pasūtītājs kavē līgumā noteiktos maksājumus, tad Pasūtītājs maksā līgumsodu 0,2 (nulle komats divi) % apmērā no neveiktā maksājuma (parāda) par katru nokavēto dienu, bet kopsummā ne vairāk kā 10 % (desmit procenti) no līguma kopējās summas..
  4. Ja Izpildītājs kavē līgumā noteikto Darba iesniegšanas termiņu, vai kavē pieļauto kļūdu un trūkumu labošanas termiņus, tad Izpildītājs maksā līgumsodu 0,2 (nulle komats divi) % apmērā no līguma kopējās summas par katru nokavēto dienu, bet kopsummā ne vairāk kā 10 % (desmit procenti) no līguma kopējās summas.

## Līguma grozīšana

* 1. Ja pēc līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās Darba izmaksas, un šādi grozījumi nav atspoguļoti līgumcenā, tad, pēc abu pušu savstarpējas vienošanās, tiek grozīta līgumcena, saskaņā ar Publisko iepirkumu likuma 67.1 pantu.
  2. Līgumcena var tikt grozīta, ja puses vienojas grozīt līguma 1.pielikumu ”Finanšu piedāvājums” un „Tehniskais piedāvājums” un tas ietekmē Izpildītāja izdevumus.
  3. Līguma grozījumus sagatavo Izpildītājs, saskaņo Pasūtītājs un paraksta abas puses.
  4. Līguma grozījumi izdarāmi rakstveidā.
  5. Izpildītājs ir tiesīgs saņemt Darba izpildes laika pagarinājumu, ja:
     1. Pasūtītājs kavē vai aptur Darba veikšanu, no Izpildītāja neatkarīgu iemeslu dēļ, vai novilcina pienākumu izpildi 7.2.punktā noteiktajā termiņā;
     2. Darba veikšanu kavē būtiski līguma 1.pielikuma ”Finanšu piedāvājums” un „Tehniskais piedāvājums” grozījumi, kas nav Izpildītāja radīti.

## Līguma darbības izbeigšana

* 1. Ja kāds no Līdzējiem ir pārkāpis jebkuru no Līguma noteikumiem, otrs Līdzējs par to vainīgajam Līdzējam ar ierakstītu pasta sūtījumu nosūta rakstisku brīdinājumu vai arī minēto brīdinājumu nodod personīgi pret parakstu, norādot termiņu (kurš nedrīkst būt īsāks kā 20 (divdesmit) kalendārajām dienām, skaitot no dienas, kad brīdinājums nodots pastā vai nodots pret parakstu) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad Līdzējs, kuras intereses ir aizskartas, var vienpusēji lauzt Līgumu, nosūtot ar ierakstītu pasta sūtījumu par to otram Līdzējam rakstisku paziņojumu.
  2. Izpildītājs var lauzt Līgumu bez iepriekšēja brīdinājuma, par to rakstiski paziņojot Pasūtītājam, ja Pasūtītājs nokavē Līgumā noteikto maksājumu ilgāk par 30 (trīsdesmit) kalendārajām dienām.
  3. Izpildītājam ir tiesības vienpusēji lauzt Līgumu, rakstiski par to paziņojot Pasūtītājam, gadījumā ja Pasūtītājs kavē Līgumā noteiktos maksājumus un līgumsods sasniedz 10% no Līguma 3.2.punktā noteiktās Līguma summas.
  4. Pasūtītājam ir tiesības vienpusēji lauzt Līgumu, ja Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana).
  5. Pasūtītājam ir tiesības vienpusēji lauzt Līgumu, ja Pasūtītājs konstatē, ka Darba izstrāde neatbilst Līguma un tā pielikumu nosacījumiem.
  6. Pasūtītājam ir tiesības vienpusēji lauzt Līgumu, ja Izpildītājs Līguma 5.4. punktā noteiktajā kārtībā un termiņā neiesniedz Pasūtītājam būvspeciālistu, t.sk., atbildīgā būvspeciālista darbības civiltiesiskās atbildības apdrošināšanas polisi.
  7. Ja Līgums tiek lauzts, Izpildītājs nekavējoties pārtrauc projektēšanas darbu, par ko tiek sastādīts projektēšanas darba no pieņemšanas – došanas akts un saņem samaksu par visiem līdz Līguma laušanas brīdim kvalitatīvi paveiktajiem projektēšanas darbiem, izņemot gadījumu, kad Līgums tiek lauzts Izpildītāja vainas dēļ.
  8. Gadījumā, ja Līgums tiek lauzts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējam, kurš ir vainojams Līguma laušanā, ir jāatlīdzina otram Līdzējam zaudējumi, kas tam rodas saistībā ar Līguma laušanu. Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītājam papildus zaudējumiem arī līgumsodu 10 % apmērā no Līguma 3.2.punktā noteiktās Līguma summas, kurš nomaksājams 3 (trīs) dienu laikā, skaitot no dienas, kad Izpildītājs saņēmis no Pasūtītāja rēķinu par šajā Līguma punktā noteikto līgumsodu.

## Autortiesības

* 1. Līdzēji vienojas, ka vienlaicīgi ar Darbu nodošanu – pieņemšanu, Izpildītājs saskaņā ar Civillikuma 841.pantu, Autortiesību likuma 2.panta sesto daļu, Autortiesību likuma 13.panta pirmo daļu un 16.panta otro daļu, bez atlīdzības atsavina par labu Pasūtītājam savas mantiskās autortiesības uz Izpildītāja izstrādāto Darbu, kuru tas izstrādājis saskaņā ar Līgumu.

## Nepārvarama vara

* 1. Līdzēju atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).
  2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.

## Strīdus risināšana

## Visus strīdus, kas radīsies Līdzēju starpā sakarā ar Līguma izpildi, Līdzēji mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai tiesā saskaņā ar Latvijas Republikas normatīvo aktu prasībām.

## Papildus noteikumi

* 1. Atbildīgā kontaktpersona par Līguma izpildi no Izpildītāja puses ir Zigmunds Zemzars, tālrunis 29407718, e-pasts: kp@zednet.lv.
  2. Atbildīgā kontaktpersona par Līguma izpildi (Pasūtītāja pilnvarots pārstāvis) no Pasūtītāja puses ir Jēkabpils pilsētas pašvaldības Būvniecības un komunālās saimniecības nodaļas vadītāja Anita Vanaga, tālrunis 65207428; e-pasts: anita.vanaga@jekabpils.lv, fakss: 65207429.
  3. Līgumam ir pievienoti zemāk uzskaitītie dokumenti, kas ir līguma pielikumi un neatņemama sastāvdaļa:

|  |
| --- |
| 1.pielikums ”APSEKOŠANAS UZDEVUMS”.  2. pielikums ”Finanšu piedāvājums”. |

* 1. Līgums noslēgts 2 (divos) eksemplāros latviešu valodā, pa vienam līguma eksemplāram uz 5 (piecām) lapām ar 2 (diviem) pielikumiem kopā uz 2 (divām) lapām katrai pusei.

## Pušu rekvizīti

|  |  |  |
| --- | --- | --- |
| **PASŪTĪTĀJS:**  **Jēkabpils pilsētas pašvaldība**  Reģ.Nr.LV90000024205  PVN Reģ.Nr.LV90000024205  Brīvības iela 120  Jēkabpils, LV-5201  Banka: AS SEB banka  Kods: UNLALV2X  Konts: LV87UNLA 0009 0131 3079 3 |  | **IZPILDĪTĀJS:**  **Akciju sabiedrība "Komunālprojekts"**  Vienot. Reģ.Nr. 40003005372  PVN Reģ.Nr. LV40003005372  Juridiskā adrese: Hanzas iela 16, Rīga, LV-1045  Banka: AS SEB banka  Kods: UNLALV2X  Konts Nr.: LV11UNLA0002008467184 |
| Domes priekšsēdētāja vietnieks  sociālajos jautājumos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pilnvarotais pārstāvis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /J.Raščevskis/ |  | **/**Z.Zemzars**/** |